କାଳିଆପାଣି, ୨୧।୯(ଡି.ଏନ୍‌.ଏ.)- ଓଡ଼ିଶା ପୋଲିସ ପକ୍ଷରୁ ଯୁବବର୍ଗ, ଛାତ୍ରସମାଜ ଓ ଇଣ୍ଟରନେଟ ବ୍ୟବହାର କରୁଥିବା ବ୍ୟକ୍ତିବିଶେଷଙ୍କୁ ସଚେତନ କରିବା ନିମନ୍ତେ ବିଭିନ୍ନ ସଚେତନତା କାର୍ଯ୍ୟକ୍ରମ କରାଯାଉଛି। ଏହି ପରିପ୍ରେକ୍ଷୀରେ କାଳିଆପାଣି ପୋଲିସ ପକ୍ଷରୁ ଗୁରୁବାର ଖଣି ଅଞ୍ଚଳରେ ଥିବା ଷ୍ଟିୱାର୍ଟ ଓ ସରସ୍ବତୀ ଶିଶୁ ମନ୍ଦିର ସ୍କୁଲରେ ବିପଦଜନକ ମୋମୋ ଗେମ୍‌କୁ ନେଇ ଏକ ସଚେତନତା କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି। ଥାନା ଅଧିକାରୀ ଯୁବରାଜ ସ୍ବାଇଁଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ ଟିସ୍କୋ ନିରାପତ୍ତାରକ୍ଷୀ ମୁଖ୍ୟ ସଞ୍ଜୀବ ଡୋଗ୍ରା ମୁଖ୍ୟ ଅତିଥିଭାବେ ଯୋଗଦେଇଥିଲେ। ଏହି ଅବସରରେ ଡୋଗ୍ରା ଉପସ୍ଥିତ ଛାତ୍ରୀଛାତ୍ରଙ୍କୁ ଇଣ୍ଟରନେଟରେ ଆସୁଥିବା ବିପଦ୍‌ଜ୍ୱନକ ମୋମୋ ଗେମ୍‌ ବିଷୟରେ କହିଥିଲେ। ପୂର୍ବରୁ ବ୍ଲ୍ୟୁ ହେଲ୍‌ ଗେମ୍‌ ଖେଳି ବହୁ ଛାତ୍ରୀଛାତ୍ରଙ୍କ ଜୀବନ ଚାଲିଯାଇଥିବା ବେଳେ ଏବେ ମୋମୋ ଖେଳ ଯୋଗୁ ଜୀବନ ହାନି ଘଟୁଛି। ତେଣୁ ଏହି ଖେଳକୁ ନେଇ ସଚେତନ ରହିବାକୁ ଛାତ୍ରୀଛାତ୍ରଙ୍କୁ ଡୋଗ୍ରା ଉପଦେଶ ଦେଇଥିଲେ।